
Hallerova aleja 8          +385 42 332 777             info@parkovi.eu
42000 Varaždin            + 385 42 332 787            www.parkovi.eu

Parkovi d.o.o., Hallerova aleja 8, 42 000 Varaždin
Privredna banka Zagreb d.d., Zagreb IBAN HR0523400091110219944. Zagrebačka banka d.d., Zagreb
IBAN HR2423600001101741846.
OIB 72672225843. Trgovački sud u Varaždinu. MBS 070005121. Djelatnost 8130.
Temeljni kapital 787.900,00 EUR.
Direktorica: Jelena Sekelj, univ.spec.oec.. Predsjednik Nadzornog odbora: Dražen Jagić, dipl.oec.







POZIV NA DOSTAVU PONUDE


U POSTUPKU JEDNOSTAVNE NABAVE
ZA PREDMET NABAVE
„Mobilni vijčani zračni kompresor“


KLASA: 406-01/26-01/31
URBROJ: 2186-83-4/2-26-2
Varaždin, 24.07.2026.
	

NARUČITELJ:
Parkovi d.o.o. 
Hallerova aleja 8, 42000 Varaždin
tel: 042 332 777 
www.parkovi.eu	
MB 3026515
OIB: 72672225843

OSOBA ZADUŽENA ZA KOMUNIKACIJU S PONUDITELJIMA
Komunikacija i svaka druga razmjena informacija između Naručitelja i zainteresiranih gospodarskih subjekata može se obavljati isključivo u pisanom obliku, poštanskom pošiljkom ili elektroničkim putem na adresi/elektroničkoj pošti navedenima u ovom Pozivu na dostavu ponuda:

Alenka Klaneček
Tel:  042 332 760    
e-mail: info@parkovi.eu


Datum slanja upita za dostavu ponuda:       24.07.2026. godine
[bookmark: _Hlk187755915]Rok za dostavu ponuda:                                  03.08.2026. godine do 09:00 sati


Predmet nabave: 
Mobilni vijčani kompresor
Evidencijski broj nabave: 240/2026



1.	OPIS PREDMETA NABAVE
1.1.	Predmet nabave je:  
Mobilni vijčani zračni kompresor
CPV: 42123400 – Zračni kompresori  

1.2.	Procijenjena vrijednost nabave: 14.000,00 EUR (bez PDV-a)

1.3.	Opis i oznaka grupe predmeta nabave 
Predmet nabave nije podijeljen na grupe.

1.4.	Količina predmeta nabave 1 kom 
Predmet nabave je nabava i isporuka jednog (1) novog mobilnog vijčanog zračnog kompresora za potrebe naručitelja.
1.5. Tehničke specifikacije
Ponuđeni predmet nabave mora udovoljavati tehničkim specifikacijama sukladno zahtjevima iz Obrasca 1 – Tehničke specifikacije, koji je privitak ovom Pozivu na dostavu ponuda u Excelu.
Ponuditelj je obvezan ispuniti Obrazac 1 – Tehničke specifikacije na način da ispuni sva predviđena polja te za svaku stavku upiše „DA“ ili „NE“, odnosno u stupcu „Ponuđena tehnička karakteristika“ navede ponuđene tehničke podatke ili opis ponuđene karakteristike, sukladno uputama iz Obrasca 1. Uz ponudu je potrebno dostaviti katalog, prospekt, tehnički list ili drugi odgovarajući dokument proizvođača iz kojeg su vidljiva tehnička obilježja ponuđenog kompresora, a koja odgovaraju zahtjevima iz Obrasca 1 – Tehničke specifikacije. Ako se pojedine tehničke karakteristike ne mogu nedvojbeno utvrditi iz dostavljene tehničke dokumentacije, naručitelj može prihvatiti i izjavu proizvođača ili ponuditelja kojom se potvrđuje da ponuđeni predmet nabave ispunjava tražene tehničke specifikacije. Predmet nabave mora biti nov, nekorišten, tehnički ispravan te mora u cijelosti odgovarati zahtjevima iz Obrasca 1 – Tehničke specifikacije. Ponude za koje se utvrdi da ponuđeni predmet nabave ne ispunjava zahtjeve propisane u Obrascu 1 – Tehničke specifikacije odbit će se kao nepravilne.
Ponuditelj je obvezan osigurati jamstvo u trajanju od najmanje 12 mjeseci od dana uredno izvršene primopredaje uređaja.
Ponuditelj mora osigurati ovlašteni servis i dostupnost rezervnih dijelova na području Republike Hrvatske tijekom trajanja jamstvenog roka.
Ponuđeni predmet nabave mora biti označen CE oznakom te mora biti sukladan svim primjenjivim propisima Europske unije. Odabrani ponuditelj obvezan je najkasnije prilikom isporuke uređaja dostaviti EU izjavu o sukladnosti te upute za uporabu i održavanje na hrvatskom jeziku.
1.6  Troškovnik
Troškovnik se nalazi u Obrascu 2. Ponudbeni list-troškovnik koji je sastavni dio Poziva na dostavu ponuda.

Upute za popunjavanje Ponudbenog lista -troškovnika:

Ponuditelji u Obrascu 2. Ponudbeni list - troškovnik obvezno unose jedinične cijene koje se izražavaju u valuti EUR i koje pomnožene s količinom stavke daju ukupnu cijenu za svaku od stavki troškovnika. Zbroj svih ukupnih cijena stavki troškovnika čini cijenu ponude. Ponuditelj je dužan u cijelosti ispuniti troškovnik stavljen na raspolaganje.
Ako ponuditelj ne ispuni troškovnik u skladu sa zahtjevima iz ovog Poziva na dostavu ponuda ili promijeni tekst ili količine navedene u troškovniku, smatrat će se da je takav troškovnik nepotpun i nevažeći te će ponuda biti odbijena kao nepravilna. Jedinične cijene svake stavke troškovnika smiju biti iskazane s najviše 2 (dvije) decimale.

2.	UVJETI NABAVE
2.1.	Način izvršenja: 
Narudžbenica. Naručitelj će po završetku postupka jednostavne nabave i donošenja Odluke o odabiru najpovoljnijem Ponuditelju izdati narudžbenicu.

2.2.	Mjesto izvođenja radova, isporuke robe ili pružanja usluga
Parkovi d.o.o., Hallerova aleja 8b, 42000 Varaždin

2.3.	Rok završetka radova, isporuke robe, pružanja usluga ili trajanje ugovora, te rok početka radova, isporuke robe ili pružanja usluga 
Rok isporuke predmeta nabave je maksimalno 30 dana od dana dostave narudžbenice. 

Ako odabrani ponuditelj ne isporuči predmet nabave u ugovorenom roku, naručitelj ima pravo obračunati ugovornu kaznu u iznosu od 1% vrijednosti narudžbenice za svaki dan zakašnjenja, najviše do 10% vrijednosti narudžbenice.

2.4.	Način određivanja cijene ponude 
Ponuda
Gospodarski subjekt mora iskazati cijenu ponude bez poreza na dodanu vrijednost, PDV i cijenu ponude s porezom na dodanu vrijednost za cijeli predmet nabave, izraženu u eurima u  apsolutnom iznosu na najviše dvije decimale, kako je to predviđeno obrascem Ponudbenog lista.

U cijenu ponude bez poreza na dodanu vrijednost moraju biti uračunati svi troškovi i popusti. 

2.5.	Valuta ponude
Cijena se izražava u eurima.

2.6.	Rok valjanosti ponude
Rok valjanosti ponude mora biti minimalno 30 dana.

Naručitelj će ponudu čiji je rok valjanosti ponude kraći od zatraženog isključiti iz daljnjeg postupka nadmetanja.

2.7.	Rok, način i uvjeti plaćanja
Rok plaćanja je 14 dana od dana zaprimanja valjanog eRačuna, nakon uredno izvršene isporuke.
Predujam je isključen kao i traženje sredstva osiguranja plaćanja od Naručitelja. Nema valutne klauzule.

2.8.	Kriterij odabira ponuda:
Najniža cijena.


3.	UVJETI ISKLJUČENJA I DOKAZI SPOSOBNOSTI

3.1.	Izvadak iz sudskog, obrtnog, strukovnog ili drugog odgovarajućeg registra
Ponuditelj mora biti registriran za obavljanje djelatnosti koja je predmet nabave te mora ispunjavati sve zakonske uvjete za isporuku predmetne robe, sukladno važećim propisima Republike Hrvatske.
Ponuditelj u ovoj fazi postupka nije obvezan dostavljati dokaz o registraciji djelatnosti.
Naručitelj zadržava pravo, prije izdavanja narudžbenice, provjeriti podatke o registraciji ponuditelja u javno dostupnim registrima ili, po potrebi, zatražiti od odabranog ponuditelja dostavu odgovarajućih dokaza ili dodatnih pojašnjenja.

4.	OBLIK, NAČIN IZRADE, SADRŽAJ I NAČIN DOSTAVE PONUDA

Ponuda mora biti izrađena sukladno uvjetima i zahtjevima propisanim ovim Pozivom na dostavu ponuda.
Ponuditelj je dužan ispuniti sve obrasce koji su sastavni dio ovog Poziva na dostavu ponuda te ih potpisati i potvrditi pečatom (ako je primjenljivo) od strane ovlaštene osobe ponuditelja. 
Ponuda mora biti izrađena u obliku propisanom ovim Pozivom na dostavu ponuda.
Ponuditelj ne smije mijenjati sadržaj obrazaca koji su sastavni dio ovog Poziva na dostavu ponuda, osim na mjestima predviđenima za unos podataka.
Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, izrađuje se u dva ili više dijelova.
Ponuda i svi dokumenti koji se izrađuju posebno za potrebe ovog postupka moraju biti sastavljeni na hrvatskom jeziku i latiničnom pismu. Katalozi, prospekti i druga tehnička dokumentacija proizvođača mogu biti dostavljeni na engleskom jeziku u izvorniku.
Nakon isteka roka za dostavu ponuda, ponuda se ne može mijenjati.
Do isteka roka za dostavu ponuda ponuditelj može izmijeniti ili dopuniti svoju ponudu ili od nje odustati. Izmjena, dopuna ili odustanak dostavljaju se na isti način kao i ponuda.

4.1.	Sadržaj ponude:
Ponuda mora sadržavati sljedeće uredno ispunjene i potpisane obrasce te dokumente:
· Tehničku specifikaciju (Obrazac 1.)
· Ponudbeni list – Troškovnik (Obrazac 2.)
· Izjavu o integritetu (Obrazac 3.)
· Katalog, prospekt, tehnički list ili drugi odgovarajući dokument proizvođača iz kojeg su vidljiva tehnička obilježja ponuđenog mobilnog vijčanog zračnog kompresora, a koja odgovaraju zahtjevima iz Obrasca 1 – Tehničke specifikacije. Ako se pojedine tehničke karakteristike ne mogu nedvojbeno utvrditi iz dostavljene tehničke dokumentacije, naručitelj može prihvatiti i izjavu proizvođača ili ponuditelja kojom se potvrđuje da ponuđeni predmet nabave ispunjava tražene tehničke specifikacije.

5.	DOSTAVA PONUDE
5.1.	Način dostave ponude
Ponuda se dostavlja u zatvorenoj omotnici na adresu: PARKOVI d.o.o., Hallerova aleja 8, 42000 Varaždin
	na omotnici ponude na kojoj treba biti naznačeno:
naziv i adresa naručitelja
naziv i adresa ponuditelja
naziv predmeta nabave
"NE OTVARAJ"
- ili na email: info@parkovi.eu.

Ponuditelj može do isteka roka za dostavu ponuda dostaviti izmjenu i/ili dopunu ponude. Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.
Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća Ponuditelju.
Ponuda se izrađuje bez naknade.

5.2.	Rok za dostavu ponude: 
03.08.2026. godine do 09:00 sati

5.3.	Mjesto dostave ponude:
Ponuda može stići:
- poštom preporučeno na adresu Parkovi d.o.o., Hallerova aleja 8, 42000 Varaždin ili
- neposredno predana u urudžbeni  zapisnik Naručitelja, u prostorijama Uprave Parkova d.o.o.,  Hallerova aleja 8, Varaždin, radnim danom, ponedjeljak, srijeda, četvrtak od 07 do 15 sati, utorak do 17 sati i petak do 13 sati ili
- na email: info@parkovi.eu.

Zakašnjela ponuda neće se razmatrati. Ako je dostavljena u zatvorenoj omotnici, vratit će se pošiljatelju neotvorena.

6.	ROK DONOŠENJA ODLUKE O ODABIRU ILI PONIŠTENJU 
Ovlašteni predstavnici Naručitelja otvaraju, pregledavaju i ocjenjuju ponude na temelju uvjeta i zahtjeva iz Poziva na dostavu ponuda u roku od 5 (pet) dana od isteka roka za dostavu ponuda i o tome se sastavlja Zapisnik o otvaranju, pregledu i ocjeni ponuda.

Naručitelj na osnovi rezultata pregleda i ocjene ponuda donosi Odluku o odabiru najpovoljnije ponude koji se temelji na kriteriju za odabir ponude.

Pisanu obavijest o rezultatima postupka nabave naručitelj dostavlja svim ponuditeljima putem elektroničke pošte.
Protiv odluke o odabiru ili odluke o poništenju nije moguće izjaviti žalbu.

OSTALO:

Ponuditelj će snositi sve troškove u vezi svojeg sudjelovanja u nadmetanju, a Naručitelj ni u kojem slučaju nije odgovoran ili dužan snositi troškove bez obzira na vođenje ili ishod nadmetanja. 
Ponude uručene Naručitelju postaju njegovo vlasništvo. Ponuditelj neće tražiti njihov povrat. Nepravodobno zaprimljene ponude vratiti će se neotvorene Ponuditeljima, a nepotpune se neće razmatrati.

Prije donošenja Odluke o odabiru, Naručitelj može od najpovoljnijeg Ponuditelja zatražiti dostavu izvornika ili ovjerenih preslika jednog ili više dokumenata koji su traženi u roku od 5 dana od dana dostave zahtjeva.

Otvaranje ponuda nije javno. Otvaranje ponuda provode ovlašteni predstavnici Naručitelja.

Svi dopisi, priopćenja, obavijesti, zahtjevi, objašnjenja, odluke i slično, između Naručitelja i Ponuditelja moraju se dostavljati u pisanom obliku. Dopisi mogu biti dostavljeni poštanskom pošiljkom  ili na e-mail. U slučaju kada pošiljatelj dopis pošalje telefaksom, odmah će dopis potvrditi i poštanskom pošiljkom. Ako se datum slanja ili primitka ne može dokazati, punovažan je datum slanja ili primitka poštanske pošiljke.

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ovog Poziva i zadržava pravo odbiti sve ponude i poništiti ovaj postupak ukoliko niti jedna dostavljena ponuda ne odgovara uvjetima nabave ili ako prelazi osigurana sredstva, odnosno u drugim opravdanim slučajevima prema odluci Naručitelja.

Odabrani Ponuditelj je u obvezi izvršiti predmet nabave sukladno roku, kvaliteti, uvjetima i jediničnim cijenama navedenim u ponudi Ponuditelja, ponudbenom troškovniku i uvjetima iz ovog Poziva na dostavu ponuda.

Sukladno članku 12. Zakona o javnoj nabavi, na ovaj postupak jednostavne nabave Zakon o javnoj nabavi ne primjenjuje se u dijelu koji se odnosi na provedbu postupaka javne nabave.

Naručitelj zadržava pravo poništiti ovaj postupak nabave u bilo kojem trenutnu, odnosno ne odabrati niti jednu ponudu, a sve bez ikakvih obveza ili naknada bilo koje vrste prema Ponuditeljima.






































Obrazac 2.  – PONUDBENI LIST-TROŠKOVNIK
PREDMET NABAVE: 
Mobilni vijčani zračni kompresor 
Evidencijski broj nabave: 240/2026

NARUČITELJ: 
Parkovi d.o.o., Hallerova aleja 8, 42000 Varaždin
OIB: 72672225843. Tel. 042 332 777, www.parkovi.eu

PONUDITELJ/NOSITELJ PONUDE:
	Naziv:
	

	Matični broj – MB:
	  

	OIB ponuditelja (ili nacionalni identifikacijski broj prema zemlji sjedišta ponuditelja):
	 

	Adresa sjedišta (broj pošte i mjesto, ulica i kućni broj):
	 

	Adresa za dostavu pošte:
	

	Adresa e-pošte ponuditelja ili službe ovlaštene za zaprimanje pošte:
	 

	Broj telefona:
	 

	Internet adresa:
	 

	Broj računa za plaćanje po ugovoru i banka u kojoj se vodi:
	 

	Odgovorna osoba (ime, prezime, funkcija):
	 

	Kontakt osoba za vezano uz predmet nabave (ime, prezime, funkcija):
	 

	Ponuditelj je ili nije u sustavu poreza na dodanu vrijednost (da ili ne)
	



Temeljem Poziva za dostavu ponuda za predmet nabave Mobilni vijčani zračni kompresor podnosimo sljedeću ponudu:

	Naziv robe – MOBILNI VIJČANI ZRAČNI KOMPRESOR, KOM 1

	Cijena proizvoda bez PDV-a/brojkama
	

	Iznos poreza na dodanu vrijednost u EUR /brojkama
	

	Ukupna cijena ponude (s porezom na dodanu vrijednost)  
u EUR /brojkama/
	



Cijena uključuje isporuku na adresu naručitelja: Parkovi d.o.o., Hallerova aleja 8, 42000 Varaždin.
Izjavljujemo da smo proučili sve odredbe Poziva na dostavu ponude i da ih prihvaćamo. 
Izjavljujemo da smo spremni prihvatiti te da ćemo, prema uvjetima u Pozivu na dostavu ponude i za cijenu koju smo naveli u ponudi, u cijelosti izvršiti predmet nabave.

Rok valjanosti ponude: 30 dana

Uz ponudu dostavljamo popis svih sastavnih dijelova i priloga ponude (sadržaj ponude) uvezanih sljedećim redoslijedom:
_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________

_________________________________________________________________________________


Datum i mjesto: ____________________________________

___________________________
(čitko ime i prezime ovlaštene osobe Ponuditelja)

__________________________
(potpis ovlaštene osobe Ponuditelja)
                             

MP

















Obrazac 3. – IZJAVA O INTEGRITETU
PREDMET NABAVE: 
Mobilni vijčani zračni kompresor 
Evidencijski broj nabave: 240/2026
IZJAVA PONUDITELJA O INTEGRITETU

Napomena: Ova Izjava se dostavlja uz ponudu

	NARUČITELJ:
	Parkovi d.o.o., Hallerova aleja 8, 42000 Varaždin

	PREDMET NABAVE
	Mobilni vijčani zračni kompresor 

	EVIDENCIJSKI BROJ NABAVE:
	240/2026



Sukladno Antikorupcijskom programu za trgovačka društva u većinskom vlasništvu JLP(R)S za 2025.  godinu objavljujemo sljedeće: 
U slučaju nabave robe iznad 2.650,00 EUR te radova iznad 13.270,00 EUR propisana je izjava o integritetu koju moraju potpisati svi ponuditelji u postupku kojom jamče korektnost u postupku, kao i izostanak bilo kakve zabranjene prakse u vezi s postupkom nadmetanja te izražavaju suglasnost s provedbom revizije cijelog postupka od strane neovisnih stručnjaka te time prihvaćaju odgovornost i određene sankcije ukoliko se krše pravila. 

Na temelju točke 2.2.3. Akcijskog plana za provođenje antikorupcijskog programa u PARKOVI d.o.o. za 2025. godinu, pod punom kaznenom i materijalnom odgovornošću dajem sljedeću

IZJAVU O INTEGRITETU

Kao ponuditelj u postupku jednostavne nabave izjavljujem da niti _______________________(tvrtka - dalje u tekstu "Društvo") sa sjedištem u _______________________ , OIB: _______________________  niti svi direktori, zaposlenici i zastupnici Društva, koji djeluju u ime Društva odnosno djeluju po nalogu ili uz suglasnost Društva, nisu bili uključeni u korupciju, prijetnju ili prijevaru (prema niže navedenoj definiciji) u vezi s bilo kojim postupkom nadmetanja ili prilikom izvršenja radova, prodaje robe ili pružanja usluga te se obvezujemo obavijestiti Vas o uključenosti osoba iz ovog stavka u korupciju, prijetnju ili prijevaru ukoliko do toga dođe tijekom postupka nadmetanja ili pri sklapanju ugovora. 

Obvezujemo se, tijekom trajanja postupka nadmetanja, odnosno, ako se naša ponuda prihvati, tijekom trajanja ugovora, imenovati Vama prihvatljivog predstavnika do kojega ćete imati potpuni i brzi pristup, a koji će imati obvezu i potrebne ovlasti voditi brigu o ispunjavanju obveza koje je Društvo preuzelo ovom izjavom. 

Ako je Društvo ili bilo koji od direktora, zaposlenika ili zastupnika Društva koji djeluju u tom svojstvu, bili osuđeni za prekršaj ili kazneno djelo koji uključuje korupciju, prijetnju ili prijevaru u vezi s bilo kojim postupkom nadmetanja ili nabavom roba, izvođenjem radova ili pružanjem usluga tijekom pet godina koje neposredno prethode ovoj izjavi; Društvo izjavljuje da je prema odgovornoj osobi i takvom direktoru, zaposleniku ili zastupniku poduzelo mjere sukladno zakonu. 

U slučaju prihvaćanja ponude Društva, dozvoljavamo naručitelju ili predstavnicima koje on imenuje, da pregleda našu dokumentaciju u vezi poduzetih mjera iz prethodnog stavka. 
Obvezujemo se čuvati svoju dokumentaciju u skladu s mjerodavnim zakonima.
U svrhu ove izjave i ovog postupka, 
• „Korupcija“ znači nuđenje, davanje ili obećavanje nekog dara ili druge koristi koja može utjecati na djelovanje neke službene ili odgovorne osobe, da u granicama svoje ovlasti obavi radnju koju ne bi smio obaviti ili ne obavi radnju koju bi morao obaviti ili da u granicama svoje ovlasti obavi radnju koju bi morao obaviti ili ne obavi radnju koju ne bi smio obaviti, vezano uz postupak nabave ili izvršenje nekog ugovora, korupcija znači i posredovanje pri nuđenju, davanju ili obećavanju dara ili druge koristi službenoj ili odgovornoj osobi pod gore navedenim uvjetima.
 • "Prijetnja" znači prijetnju nekoj službenoj ili odgovornoj osobi kakvim zlom da bi je se ustrašilo ili uznemirilo u vezi s njezinim radom ili položajem, vezano uz postupak nabave ili izvršenje nekog ugovora. 
• „Prijevara“ znači dovođenje bilo koga u vezi s postupkom nabave ili izvršenja ugovora u zabludu lažnim prikazivanjem ili prikrivanjem činjenica s ciljem pribavljanja protupravne imovinske koristi. Ta praksa uključuje i sporazume između ponuditelja protivno propisima o zaštiti tržišnog natjecanja.
 • „Naručitelj“ je javni naručitelj i naručitelj koji obavlja djelatnosti na području vodoopskrbe, energetike, prometnih i poštanskih usluga koji gospodarskom subjektu ima namjeru dati ili ugovorom daje nalog za izvršenje nabave, sukladno Zakonu o javnoj nabavi (NN 120/16 i 114/22). 
• „Ponuditelj“ je gospodarski subjekt ili udruženje gospodarskih subjekata koji je dostavio ponudu, sukladno Zakonu o javnoj nabavi (NN 120/16 i 114/22). 
• „Službena osoba“ kad je ona označena kao počinitelj kaznenog djela je izabrani ili imenovani dužnosnik u predstavničkom tijelu, državni dužnosnik i službenik koji obavlja službene poslove u tijelima državne uprave, lokalne samouprave i uprave, jedinici lokalne samouprave, tijelima sudbene vlasti, u Ustavnom sudu Republike Hrvatske, Državnom odvjetništvu, Državnom pravobraniteljstvu ili Pučkom pravobraniteljstvu Republike Hrvatske, Uredu predsjednika republike, tijelu, uredu i stručnoj službi Vlade Republike Hrvatske i Sabora Republike Hrvatske, nositelj pravosudne dužnosti, sudac Ustavnog suda Republike Hrvatske, Državni odvjetnik Republike Hrvatske i njegovi zamjenici, Državni pravobranitelj Republike Hrvatske i njegovi zamjenici, Pučki pravobranitelj Republike Hrvatske i njegovi zamjenici te javni bilježnik, sukladno Kaznenom zakonu (NN 110/07, 152/08, 57/11, 77/11, 143/12, 56/15, 61/15, 101/17, 118/18, 126/19 i 84/21). 

• "Odgovorna osoba" je osoba kojoj je povjeren određeni djelokrug poslova iz područja djelovanja pravne osobe, državnog tijela i tijela lokalne samouprave i uprave i tijela lokalne samouprave, sukladno Kaznenom zakonu (NN 110/07, 152/08, 57/11, 77/11, 143/12, 56/15, 61/15, 101/17, 118/18, 126/19 i 84/21).

ZA PONUDITELJA: 
 					
Ime i prezime odgovorne osobe ponuditelja:		_________________________________
Potpis odgovorne osobe ponuditelja:			_________________________________
Pečat ponuditelja:


U ________________, ______________2026. godine 

